Иԥсҭазаара далҵит Урыстәыла Жәлар рартист Валери Гаркалин
16:17 20.11.2021 (ирҿыцуп: 16:24 20.11.2021)
© Sputnik / Евгения НовоженинаРепетиция комедии "Та еще семейка" режиссера Кшиштофа Занусси
© Sputnik / Евгения Новоженина/
Гаркалин ахәшәтәырҭахь днаган жьҭаара 2 азы ирԥҳақәа ааха ӷәӷәа рыманы.
АҞӘА, абҵара 20 - Sputnik.Урыстәыла Жәлар рартист Валери Гаркалин иԥсҭазаара далҵит 67 шықәса дшырҭагылаз, абри атәы аанацҳауеит РИА Новости.
Жьҭаарамзазы актер ахәшәтәырҭахь днаргеит акоронавирус чымазара ихьны. Иҭагылазаашьа бааԥсны иахәаԥшуан. Ԥыҭрак анаҩс ирԥҳақәеи игәыи русура ацхраараз аппарат аҿаркит.
Валери Гаркалин диит мшаԥымза 11, 1954 шықәсазы Москва ақалақь аҟны. 1988 шықәсазы далгеит ГИТИС аестрадеи еиуеиԥшым ақәгыларақәеи рфакультет. Актер деицырдыруан дахьыхәмаруаз афильмқәа "Ширли-Мырли", "Детки напрокат", асериалқәа "Дом кувырком", "Моя прекрасная няня" рыла. Иара убас, ГИТИС аестрадеи аҟазареи ркафедра аҟны рҵаҩыз аус иуан, напхгара аиҭон асахьаркыратә ҟазарҭа.
2008 шықәсазы Гаркалин "Урыстәылатәи Афедерациа Жәлар ратист" ҳәа ахьӡ ҳаракы ихҵан.